CELEX: 32020R1378
Language: lv
Date: 2020-10-01 00:00:00
Title: Komisijas Īstenošanas regula (ES) 2020/1378 (2020. gada 1. oktobris) par atļauju lizīna un glutamīnskābes vara helātu izmantot par barības piedevu visu sugu dzīvniekiem (Dokuments attiecas uz EEZ)

2.10.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 319/32
               
            
         KOMISIJAS ĪSTENOŠANAS REGULA (ES) 2020/1378
         (2020. gada 1. oktobris)
         par atļauju lizīna un glutamīnskābes vara helātu izmantot par barības piedevu visu sugu dzīvniekiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā vajadzīga atļauja, un paredzēts šādas atļaujas piešķiršanas pamatojums un kārtība.
                  
               
                     (2)
                  
                  
                     Saskaņā ar Regulas (EK) Nr. 1831/2003 7. pantu tika iesniegts pieteikums, kurā lūdza atļaut lizīna un glutamīnskābes vara helāta lietošanu. Šim pieteikumam bija pievienotas minētās regulas 7. panta 3. punktā prasītās ziņas un dokumenti.
                  
               
                     (3)
                  
                  
                     Minētais pieteikums attiecas uz atļauju lietot lizīna un glutamīnskābes vara helātu par barības piedevu visu sugu dzīvniekiem, un to paredzēts klasificēt piedevu kategorijā “uzturfizioloģiskās piedevas”.
                  
               
                     (4)
                  
                  
                     Eiropas Pārtikas nekaitīguma iestāde (“Iestāde”) savā 2019. gada 15. maija atzinumā (2) secināja, ka, ievērojot piedāvātos lietošanas nosacījumus, lizīna un glutamīnskābes vara helātam nav nelabvēlīgas ietekmes ne uz dzīvnieku veselību, ne patērētāju drošību. Tā arī secināja, ka piedeva ir acu kairinātājs un ādas un elpceļu sensibilizators, kā arī norādīja uz risku, ko lietotājiem rada piedevas ieelpošana. Tāpēc Komisija uzskata, ka būtu jāveic atbilstoši aizsargpasākumi, lai nepieļautu nelabvēlīgu ietekmi uz cilvēka veselību, jo īpaši attiecībā uz piedevas lietotājiem. Iestāde secināja arī to, ka salīdzinājumā ar citiem vara savienojumiem minētā piedeva nerada papildu risku videi un ka tā ir iedarbīgs vara avots visu sugu dzīvniekiem. Iestāde uzskatīja, ka nav vajadzības noteikt īpašas pēctirgus uzraudzības prasības. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.
                  
               
                     (5)
                  
                  
                     Minētās piedevas novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti, ja vien tiek ievēroti uz piedevas lietotājiem vērstie aizsargpasākumi. Līdz ar to šo piedevu būtu jāatļauj lietot, kā norādīts šīs regulas pielikumā.
                  
               
                     (6)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikumā specificēto vielu, kas klasificēta piedevu kategorijā “uzturfizioloģiskās piedevas” un funkcionālajā grupā “mikroelementu maisījumi”, ir atļauts izmantot par dzīvnieku barības piedevu, ievērojot pielikumā noteiktos nosacījumus.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 1. oktobrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  EFSA Journal 2019; 17(6):5728.
      
      
         
            PIELIKUMS
            
                        Piedevas identifikācijas numurs
                     
                     
                        Atļaujas turētāja nosaukums
                     
                     
                        Piedeva
                     
                     
                        Sastāvs, ķīmiskā formula, apraksts, analītiskā metode
                     
                     
                        Dzīvnieku suga vai kategorija
                     
                     
                        Maksimālais vecums
                     
                     
                        Minimālais saturs
                     
                     
                        Maksimālais saturs
                     
                     
                        Citi noteikumi
                     
                     
                        Atļaujas derīguma termiņš
                     
                  
                        Ķīmiskā elementa (Cu) saturs mg/kg kompleksās barības ar mitruma saturu 12 %
                     
                  
                        
                           Kategorija: uzturfizioloģiskās piedevas. Funkcionālā grupa: mikroelementu maisījumi
                        
                     
                  
                        3b415
                     
                     
                        —
                     
                     
                        Lizīna un glutamīnskābes vara helāts
                     
                     
                        
                           Piedevas sastāvs
                        
                        Vara helāta maisījums ar lizīnu un vara helāta maisījums ar glutamīnskābi (attiecībā 1:1) pulvera veidā, kurā:
                        vara saturs ir 17–19 %,
                        lizīna saturs ir 19–21 %,
                        glutamīnskābes saturs ir 19–21 % un mitruma saturs nepārsniedz 3 %.
                     
                     
                        Visu sugu dzīvnieki
                     
                     
                        —
                     
                     
                        —
                     
                     
                        Liellopi:
                        
                                    —
                                 
                                 
                                    liellopi pirms atgremošanas sākuma: 15 (kopā)
                                 
                              
                                    —
                                 
                                 
                                    citi liellopi: 30 (kopā)
                                 
                              
                                    —
                                 
                                 
                                    Aitas: 15 (kopā)
                                 
                              Kazas: 35 (kopā)
                        Sivēni:
                        
                                    —
                                 
                                 
                                    zīdāmi un atšķirti (līdz četrām nedēļām pēc atšķiršanas no mātes): 150 (kopā)
                                 
                              
                                    —
                                 
                                 
                                    no piektās nedēļas līdz astoņām nedēļām pēc atšķiršanas no mātes: 100 (kopā)
                                 
                              Vēžveidīgie: 50 (kopā)
                        Citi dzīvnieki: 25 (kopā)
                     
                     
                        
                                    1.
                                 
                                 
                                    Piedevu barībā iekļauj premiksa veidā.
                                 
                              
                                    2.
                                 
                                 
                                    Lizīna un glutamīnskābes vara helātu drīkst laist tirgū un lietot par piedevu preparāta veidā.
                                 
                              
                                    3.
                                 
                                 
                                    Barības apritē iesaistītie uzņēmēji nosaka, kādas darbības procedūras un piemēroti organizatoriskie pasākumi jāveic piedevas un premiksu lietotājiem, lai novērstu riskus, ko varētu radīt ieelpošana vai saskare ar ādu vai acīm, jo īpaši smago metālu, tostarp niķeļa, satura dēļ. Ja ar šādām procedūrām un pasākumiem riskus līdz pieņemamam līmenim samazināt nav iespējams, piedevu un premiksus lieto, izmantojot piemērotus individuālos aizsarglīdzekļus.
                                 
                              
                                    4.
                                 
                                 
                                    Marķējumā norāda šādu informāciju:
                                    
                                                —
                                             
                                             
                                                attiecībā uz aitu barību, kurā vara daudzums barībā pārsniedz 10 mg/kg:
                                                “Vara saturs šajā barībā dažu šķirņu aitām var izraisīt saindēšanos.”,
                                             
                                          
                                                —
                                             
                                             
                                                attiecībā uz liellopu barību, kuru dod pēc atgremošanas sākšanas un kurā vara daudzums nepārsniedz 20 mg/kg:
                                                “Šī barība satur tādu vara daudzumu, ka lopiem, kuri ēd ganību zāli, kas satur daudz molibdēna vai sēra, var rasties vara nepietiekamība.”
                                             
                                          
                              
                     
                        2030. gada 22. oktobris
                     
                  
                        
                           Aktīvo vielu raksturojums
                        
                        Ķīmiskās formulas:
                        vara-2,6-diaminoheksānskābes, hlorīda un sērūdeņraža sāls: C6H15ClCuN2O6S
                        vara-2-aminopentāndiskābes, nātrija un ūdeņraža sulfāta sāls: C5H9CuNNaO8.5S
                     
                  
                        
                           Analītiskās metodes
                            (1)
                        
                        Lizīna un glutamīnskābes satura kvantificēšanai barības piedevā:
                        
                                    —
                                 
                                 
                                    jonapmaiņas hromatogrāfija kombinācijā ar pēckolonnas derivatizāciju un fotometrisko detektēšanu (IEC-VIS)
                                 
                              Kopējā vara (Cu) kvantificēšanai barības piedevā:
                        
                                    —
                                 
                                 
                                    induktīvi saistītas plazmas atomemisijas spektrometrija (ICP-AES), EN 15621, vai
                                 
                              
                                    —
                                 
                                 
                                    atomabsorbcijas spektrometrija (AAS) (ISO 6869)
                                 
                              Barības piedevas helatētās struktūras pierādīšanai:
                        
                                    —
                                 
                                 
                                    vidējā infrasarkanā (IR) spektrometrija kombinēta ar mikroelementa, lizīna un glutamīnskābes satura noteikšanu barības piedevā
                                 
                              Kopējā vara (Cu) kvantificēšanai premiksos:
                        
                                    —
                                 
                                 
                                    induktīvi saistītas plazmas atomemisijas spektrometrija (ICP-AES) (EN 15510 vai EN 15621) vai
                                 
                              
                                    —
                                 
                                 
                                    atomabsorbcijas spektrometrija (AAS) (ISO 6869), vai
                                 
                              
                                    —
                                 
                                 
                                    induktīvi saistītas plazmas masspektrometrija (ICP-MS) (EN 17053)
                                 
                              Kopējā vara (Cu) kvantificēšanai barības sastāvdaļās un barības maisījumos:
                        
                                    —
                                 
                                 
                                    induktīvi saistītas plazmas atomemisijas spektrometrija (ICP-AES) (EN 15510 vai EN 15621) vai
                                 
                              
                                    —
                                 
                                 
                                    atomabsorbcijas spektrometrija (AAS) saskaņā ar Komisijas Regulas (EK) Nr. 152/2009 IV pielikuma C daļu vai ISO 6869, vai
                                 
                              
                                    —
                                 
                                 
                                    induktīvi saistītas plazmas masspektrometrija (ICP-MS) (EN 17053)
                                 
                              
                  
               (1)  Sīkāka informācija par analītiskajām metodēm pieejama references laboratorijas vietnē: https://ec.europa.eu/jrc/en/eurl/feed-additives/evaluation-reports.